Arutelu:Korpus (matemaatika)

message: Algebra ja arvuteooria kursustest Tartu Ülikoolis on meelde jäänud, et korpus defineeritakse ilma korrutamise kommutatiivsuse aksioomita ja kui korrutamine on kommutatiivne, siis öeldakse "kommutatiivne korpus". Samasugune on ka sõna "corps" definitsioon prantsuse Vikipeedias (prantsuse keele eeskujul vist sõna "korpus" ongi eesti keeles kasutusele võetud?). Nii et vähemalt võiks mainida, et eesti keeles on kasutatud sõna "korpus" ka ilma kommutatiivsuse aksioomita tähenduses.--Jaan Vajakas 25. mai 2010, kell 13:33 (EEST)
replies: text: Varem nimetati korpuseks ainult kommutatiivseid korpusi, nüüd on hakatud korpusteks nimetama ka kaldkorpusi. Osa autoreid on jäänud vana juurde. Tegin vastava täpsustusmärkuse jm parandusi. Andres 26. mai 2010, kell 00:34 (EEST)
replies: text: : Kunagi ammu võidi ehk korpus defineerida kommutatiivsena (nagu prantsuse Vikipeedia väidab), aga mulle tundub, et tänapäeval on kommutatiivsuse eeldamine ja sõna "korpus" tähenduses sõna "kaldkorpus" kasutamine pigem inglise mõju (nagu tegelikult ka nt. prantsuse Vikipeedia artiklist välja lugeda võib). Nii Gunnar Kangro "Kõrgem algebra" 1962. aastast kui Mati Kilbi "Algebra I" 2005. aastast defineerivad korpuse ilma korrutamise kommutatiivsuse aksioomita ja kasutavad tolle aksioomi lisamisel väljendit "kommutatiivne korpus". Arvestades, et viimase poolsajandi jooksul Tartu Ülikoolis väljaantud algebraõpikutes kommutatiivsust ei eeldata, teen ettepaneku, et ka Vikipeedias seda ei eeldataks.--Jaan Vajakas 3. juuni 2010, kell 14:24 (EEST)
replies: text: :: Ma ei teadnud seda, pole eestikeelse kirjandusega palju kokku puutunud. Siis tuleb kõik süsteemselt ümber teha. Andres 3. juuni 2010, kell 15:09 (EEST)
replies: text: ::: Vastupidi. Kunagi ammu defineeriti korpus kommutatiivsuse nõudeta. Eestis on see traditsioon säilinud ja nt Kilp (2005) nimetab kaldkorpuseks struktuuri, mis on mittekommutatiivne (nt kvaternioonide kaldkorpus). --Hardi 3. juuni 2010, kell 18:07 (EEST)
replies: text: :::: Selline definitsioon (kaldkorpus on mittekommutatiivne korpus, nagu Kilbil näikse olevat) eeldabki, et korpus ei pea olema kommutatiivne. Muidu hõlmaks kaldkorpuse mõiste ka korpuse mõistet. Ja kvaternioonide kaldkorpusest võib rääkida mõlemal juhul.
replies: text: ::::: Point on rohkem selles, et eesti keeles kommutatiivse kaldkorpuse mõistet vist ei kasutata. --Hardi 8. juuni 2010, kell 00:33 (EEST)

text: :::: Igatahes on eesti keeles "korpus" ka praegu kasutusel mõlemat moodi. Ja ENE 1. väljaandes on korpus defineeritud kommutatiivsena.

text: :::: Lähtumine eestikeelsetest algebraõpikutest ja vastavatest kursustest Tartu Ülikoolis oleks vast mõistlik. Andres 4. juuni 2010, kell 03:55 (EEST)

text: :::: Teiselt poolt, kui teatmeteostes ning väljaspool algebrat ja arvuteooriat on kasutusel teistsugune korpuse mõiste, siis ma ei oska seisukohta võtta. Andres 7. juuni 2010, kell 15:05 (EEST)
replies: text: ::::: Mõlemad käsitlused peaksid olema esindatud. --Hardi 8. juuni 2010, kell 00:33 (EEST)
replies: text: :::::: Loomulikult tuleb mainida mõlemat terminoloogiat, aga me peame tegema valiku, millist mõistet me käsitleme selle pealkirja all siin ja millist teise pealkirja all. Andres 8. juuni 2010, kell 01:57 (EEST)
thread_title:  Kommutatiivsus